open-index/open-wikipedia-markdown huggingface dataset:
Congalach Cnogba

**Congalach Cnogba** eller **Congalach mac Máel Mithig** var overkonge av Irland, fra 944 til 956. 

Congalach var konge av Brega fra klanen Síl nÁedo Sláine, en sørlig gren av den Uí Néill dynastiet. Congalach var etterkommer i ti genereasjoner av Áed Sláine, dette var presentert som grunnlaget for at han ble konge. På morsiden var Congalach medlem av Clann Cholmáin, som var den på den tiden dominerende grenen av det sørlige Uí Néill Han var barnebarn av overkongen Flann Sinna og søstersønn av sin forgjernger Donnchad Donn mac Flainn.

De irske annalene forteller om at Congalach var i krig med de fleste av sine naboer. Han skiftet mellom å være alliert med og fiende av den norrøn-gæliske kongen av Dublin Olav Kvåran. 

Congalach døde mens han kjempet mot en allianse mellom Laigin (Leinster) og Dublin i 956, i et bakhold ved *Tigh-Gighrainn* (et uidentifisert sted i dagens Leinster).

## Litteratur
* Byrne, Francis J., *Irish Kings and High-Kings.* B.T. Batsford, London, 1973. ISBN 0-7134-5882-8
* McCarthy, Dan, "The Chronology of the Irish Annals" i *Proceedings of the [[Royal Irish Academy]]*, 1998, ss. 203&ndash;255 (pdf). 
* Woolf, Alex, "Pictish Matriliny Reconsidered" i *The Innes Review*, volume XLIX, no. 2 (Høsten 1998), ss. 147&ndash;167. 
* **Ó Corraín, Donnchad**: *Vikings in Ireland and Scotland in the Ninth Century*, Perita 1998 http://www.ucc.ie/celt/Vikings%20in%20Scotland%20and%20Ireland.pdf
* Annalene av de fire mesterne (AFM) sitert fra elektronisk utgave hos CELT http://www.ucc.ie/celt/published/T100005B/index.html
* Ulster-annalene (AU) sitert fra elektronisk utgave hos CELT http://www.ucc.ie/celt/published/T100001A/index.html

## Referanser


## Eksterne lenker
* Annalene av de fire mesterne, Ulster-annalene og Inisfallen-annalene i elektronisk utgave (både på gælisk og engelsk) hos CELT
* kart over Irland forskjellige historiske epoker
Olpe (vase)

**Olpe** (gresk: ὄλπη, *ólpē*, flertall: *olpai*)  er en gresk vasetype som i dag ville bli kalt en mugge. Olpe var opprinnelig en betegnelse for en beholder av lær eller mugge for olje og andre væsker, og senere for keramisk vase eller krukke uten avløpsrør. De eldste typene ble framstilt i Korint mot slutten av urkorintisk periode, og den yngre er en attisk type.

Typen er formet som en mugge med vertikal hank og bølget kant. Den er høy i forhold til dens bredde, med en glatt profil og høy hank. Allerede fra tidlig av ble de dekorert med svartfigurmaleri. De kan ha blitt benyttet for drikking, og fungert som mål. Den minner sterkt om oinokhoe, men er mer sylindrisk i formen. Olpe brukes også som navn på en spesiell type oinokhoe (begge betegnelser omgår tidvis hverandre).

## Referanser


## Eksterne lenker
* «Olpe, Collection Online», *British Museum*
* «Greek Jug (Olpe)», *IU Art Museum*
* «Terracotta oinochoe: olpe (round-mouthed jug)», *Metropolitan Museum of Art*
* «Corinthian olpe», *Hellenic-Art.com*
Pelike

**Pelike** (gresk: πελίκη) er en sekkformet gresk vasetype som minner litt om en amfora. Den ble brukt til å oppbevare forskjellige matvarer og væsker, blant annet vin.

En pelike har to åpne, vertikale hanker som følger linjen fra kroppen. Halsen er smal, munnen vid, og kroppen er sammensunket og ofte nesten sfærisk. Mens en amfora ofte hadde spiss bunn, har en pelike en flat, vid base som gjør den stødig på egen hånd. Formen oppstod i Athen omkring slutten av 500-tallet f.Kr. og videre fram mot 300-tallet f.Kr. De ble ofte intrikat malt, vanligvis med en scene som involverte mennesker.

## Referanser


## Eksterne lenker
* 
* «Red-Figure Pelike by the Darius Painter», *Gettysamlingen*
* «Neck-pelike with aulodic contest», *Sikyon.com*
* «Red-figure pelike, attributed to the Marsyas Painter» , *British Museum*
Psykter

**Psykter** (gresk: ψυκτήρ, «kjøler»; sammenlign med greske *psuchein*, «å kjøle») er en type gresk vasetype som er karakterisert av løkformet, oppsvulmet og avrundet kropp, kort hals og med høy og smal fot. De ble framstilt i keramikk eller bronse. De ble benyttet for kjølne vin, slik navnet indikerer. De ble fylt opp med vin og deretter plassert i en stor bolle eller i et større kratér fylt med kaldt vann eller is slik at vinen ble kjølt ned. Tilsynelatende ble denne formen utviklet ført kun i slutten av 500-tallet f.Kr. og produksjon synes å ha ebbet ut på midten av 400-tallet f.Kr.

## Referanser


## Eksterne lenker
* 
* «Wine cooler (psykter) depicting pentathletes», *Museum of Fine Arts, Boston*
* «Psykter, Collection Online», *British Museum*
Lazar Kaganovitsj

**Lazar Moisejevitsj Kaganovitsj** (russisk: Ла́зарь Моисе́евич Кагано́вич; født  i Kabany nær Kiev, død 25. juli 1991 i Moskva) var en sovjetisk politiker. Han fikk tilnavnet «Jern-Lazar». 

Kaganovitsj, som ble født inn i en fattig jødisk familie, fullførte sin skoleutdanning i 1906 og reiste til Kiev, der han arbeidet som skomaker i en fabrikk. I 1911, påvirket av sin eldre bror Mikhail, meldte han seg inn i bosjevikpartiet og ble aktiv i fagbevegelsen.

Han støttet Stalins kandidatur som sovjetisk leder under maktkampen etter Lenins død.

Kaganovitsj ledet kommunistpartiet i Ukraina fra 1925 til 1928, og fungerte da som en slags visekonge der. Her bidro han aktivt i tvangskollektiviseringen av jordbruket, noe som førte til en hungersnød der millioner av mennesker døde.

I april 1930 ble han valgt som sekretær av partiets Moskva-avdeling (i praksis ordfører), og i juli samme år som fullt medlem av politbyrået. Han overså byggingen av undergrunnsbanen i Moskva, og da denne ble ferdig i 1935, ble den oppkalt etter ham.

Kaganovitsj jukset ved valget av ny generalsekretær under partikongressen i 1934. Kaganovitsj var en av Josef Stalins fem mest betrodde medarbeidere frem til slutten av utrenskningene mot slutten av 1930-årene, men hadde viktige posisjoner i politbyrået helt til Stalin døde. 

Han ble ekskludert fra politbyrået og fra sentralkomitéen i 1957 og fra selve partiet i 1961. Sine siste arbeidsår var han direktør for en sementfabrikk i Ural-fjellene. Han pensjonerte seg i 1963, og returnerte til Moskva, der han levde et tilbaketrukket liv. 

Han døde like før Sovjetunionen formelt ble oppløst i 1991.

## Referanser


## Eksterne lenker
*
Stamnos

**Stamnos** (flertall *stamnoi*)  er en gresk vasetype. Den kan minne om en amfora, og ble brukt til å oppbevare eller blande væsker. En stamnos er flatere i formen enn en amfora, rund og med brede skuldre og har alltid flat bunn slik at den kan stå stødig. Den har to horisontale hanker plassert høyt på kroppen. Den har en relativ uvanlig form for beholdere, men er beslektet med formen til kratér og har tilsvarende funksjon. Imidlertid hadde en del stamnoi deksel, noe som indikerer at de også ble benyttet i lager.

De ble framstil på slutten av 500-tallet f.Kr. og fram til slutten av 400-tallet f.Kr. De fleste har blitt funnet i Etruria. Navnet kan ha sin opprinnelse i dens form i antikken, men ikke nødvendigvis utelukkende.

## Referanser


## Eksterne lenker
*
Tveit kirke

**Tveit kirke** kan vise til:

* Tveit kirke (Kristiansand), langkirke fra 1100 i Vest-Agder fylke.
* Tveit kirke (Askøy), langkirke fra 1957 i Hordaland fylke.
Bakke kirke

**Bakke kirke** kan være:
* Bakka kirke, i Vestland
* Bakke kirke (Øvre Eiker), i Buskerud
* Bakke kirke (Sirnes), i Agder
* Bakke kirke (Trondheim), i Trøndelag
Namsfogd

**Namsfogd** er den del av namsmyndighetene som tilhører politi- og lensmannsetaten. Namsfogden utfører tvangsforretninger (utleggsforretninger, fravikelser og tvangssalg). Gjeldsordningsinstituttet er også lagt til namsfogden. De funksjonene som utføres av namsfogden hører inn under den sivile rettspleien på grunnplanet og er en av politiets oppgaver, på lik linje med ordenstjeneste og etterforskning.

Namsfogden er den myndigheten som utfører namsmannsfunksjonen. I 2007 ble namsoppgavene en del av politi- og lensmannsetaten. Namsfogdfunksjonen utføres normalt ved lensmannskontorer og politistasjoner. Namsfunksjonene ledes av den som er lokal namsmann; enten en namsfogd, lensmann eller politistasjonssjef. De som er delegert tvangsmyndighet, og dermed også namsmannskompetanse, kalles namsfullmektiger. Namsfullmektigene har beslutningsmyndighet og gjennomføringsmyndighet innen ulike former for bruk av tvang til å sikre sivile krav. Det stilles ingen formelle krav til utdannelse, men det er (i hvert fall i de større namsfogddistriktene) vanlig at de er jurister eller politiutdannet.

## Eksterne lenker
* Informasjonsside om namsfogden i Oslo
Sommeråpent

***Sommeråpent*** er et norsk underholdningsprogram som ble sendt direkte nesten hver sommer på NRK-TV fra 1993 til 2019. Programmet har vanligvis hatt fem sendinger i uka, men enkelte sesonger også seks programmer.

## Om programmet
Programmet tar opp både aktuelt nyhets- og kulturstoff, men har en mye lettere tone enn vanlige aktualitetsmagasinet. Det inneholder mye ferierelatert stoff og har som regel noen musikalske innslag. Serien hadde premiere den 28. juni 1993 med Hege Øygaren som programleder.

Programmet er hovedsakelig blitt sendt fra Oslo. Siden 2013 har det blitt tatt i bruk ulike fremkomstmidler for å komme rundt til ulike steder i landet. I 2013 og 2015 ble programmet sendt fra det tidligere hurtigruteskipet MS «Ragnvald Jarl» med sendinger fra ulike havner langs norskekysten, i 2016 ble det sendt en uke fra DS «Skibladner» på Mjøsa, I 2017 ble det sendt fra *[[Sommertoget]]* som besøkte 40 jernbanestasjoner og i 2018 fulgte det Lars Monsen på tur i Hardangervidda, Jotunheimen, Vesterålen og Indre Troms. Sendingene ble kombinert med *[[Minutt for minutt]]*-sendinger av transportetappene på dagtid.

NRK droppet programmet i 2008 grunnet økonomiske og tekniske omprioriteringer i NRK, som følge av sommer-OL 2008.

## Sesonger
:Se: *[[Liste over sesonger av Sommeråpent]]*

## Seertall
Programmet har siden 1993 og frem til 2007 hatt et seertall på mellom  og .

**Gjennomsnittlig seertall per år:**
* 2019:  (per august)
* 2018: 
* 2015: 
* 2011: 
* 2010: 
* 2009: 
* 2007:  (gjennomsnitt de fire første ukene)
* 2006: 
* 2005: 
* 2004: 
* 2003: 
* 2002: 
* 2001: 
* 2000: 
* 1999:
* 1998:
* 1997:
* 1996: 
* 1995: 
* 1994: 
* 1993: 

## Referanser


## Eksterne lenker
*
Pyxis

**Pyxis** eller **pyx** (gresk: πυξίς; flertall *pyxides*) er en liten beholder.

## Antikkens Hellas
Den er i utgangspunktet gresk vasetype fra antikken. Den vanligste formen er en rund boks med avtagbart lokk. Opprinnelig ble de hovedsakelig benyttet av kvinner for å oppbevare kosmetikk, smykker eller småting. Boksene som er bevart er i stor grad keramiske, men særlig i senere perioder kunne de også være framstilt i tre, metall, elfenbein eller andre materialer. Navnet er avledet fra korintiske bokser laget av treet *puksos*, på norsk buksbom (*Buxus sempervirens*).

Den særegne formen kan spores til urgeometrisk tid i Athen. Det hadde først to former, flatbunnet og spissbunnet. Sylindriske pyxides kunne laget i størrelser fra 45 og til 65 centimeter. Den spisse formen forsvant på 800-tallet f.Kr., mens den flate fortsatte å bli produsert inn i sengeometrisk tid. Fra 500-tallet f.Kr. hadde attiske pyxides ofte konkave vegger slik at de var lettere å gripe når de sto sammenstilt på en hylle. De begynte også å bli produsert større utgaver og ble proporsjonalt til størrelsen kortere og tykkere.

Pyxides ble oftest dekorert med bryllupsprosesjoner fra en ung pikes hus og til hennes nye ektemann.

### Katolsk liturgisk gjenstand
Pyx er et begrep for en særskilt liturgisk boks, vanligvis sylindrisk, men kunne ha ulik formgivning, fortsatt benyttet for å holde og transportere konsekrert innhold, en bruk som kom i gang fra svært tidlig av. Heri legges konsekrerte hostier, slik at nattverden kan medbringes av presten eller annen bemyndiget person for eksempel på sykebesøk til troende.

## Bilder

Fil:Athens_Pyxis_depicting_a_hand.jpg|Pyxis fra Athen, 300-tallet f.Kr. med avbildning av en hånd, Nasjonalmuseet i Warszawa.
Fil:Byzantine - Circular Pyxis - Walters 7164 - View A.jpg|Bysantinsk, sirkulær pyxis, 400-tallet e.Kr., The Walters Art Museum.
Fil:Ivory Pyxis from Cordoba.JPG|Pyxis av elfenbein fra Cordoba, Spania, 900-tallet e.Kr., Victoria and Albert Museum.
Fil:Egyptian blue Altes Museum.JPG|Pyxis framstilt av e«gyptisk blå». Importert til Italia fra nordlige Syria, produsert 750-700 f.Kr., Altes Museum.


## Referanser


## Eksterne lenker
*
Harold Lloyd

**Harold Lloyd** (1893–1971) var en amerikansk filmkomiker, blant de mest populære i sin tid. 

## Liv og virke

Lloyd startet sin filmkarriere med småroller i 1913, før han slo seg sammen med Hal Roach i 1915. Han spilte i en mengde kortfilmer med «Lonesome Luke» som hovedkarakter. Luke var én blant mange rene etterligninger av Charlie Chaplins landstryker, og Lloyd følte seg aldri tilfreds med ham. I 1917 insisterte han på å gi sin nye figur, ofte kalt «The Glasses Character», en sjanse. Som klengenavnet nærmest bekrefter, var dette en fyr som gjorde seg bemerket med sine store hornbriller. Hans studio Pathé mislikte idéen, i og med at Luke-filmene var ganske suksessfulle økonomisk, og de mente det ville være idiotisk å satse på noe helt fremmed. Likevel gav de etter, på en betingelse: at annenhver Harold Lloyd-film skulle ha Lonesome Luke og «Glasses»-figuren som karakter, og at den som gjorde det best skulle få fortsette. Sistnevnte vant nokså overlegent.

Harold Lloyd ble snart en stor publikumfavoritt, og suksessen ble bare større da han i 1922 leverte sin første helaftens film *Bestemors gutt*. Han nådde toppen året etter med *[[Høiere og høiere]]*, som ofte regnes som den første store thriller-komedien. Han fulgte opp med filmer som *Kjærlighetens mysterier* (1924), *Opp, opp Harold* (1925) og *Speedy* (1928). En tid var han regnet som en større kassasuksess enn selveste Charlie Chaplin, og filmene var langt mer populære enn Buster Keatons.

Det som i stor grad gjorde Lloyds karakter så tiltalende var hans optimisme. I motsetning til Chaplins landstryker og Keatons steinansikt opptrådte Harold som en tilsynelatende normal fyr.

Dessverre klarte ikke Lloyd å følge opp suksessen etter lydfilmens inntog mot slutten av 1920-årene. Hans første lydfilm *Welcome Danger* (1929) ble riktignok hans største kassasuksess noen sinne, men den ble slaktet av kritikerne og regnes i dag som et svært svakt produkt. Et par bedre talefilmer fulgte deretter; *Feet First* (1930) og *Movie Crazy* (1932), men heller ikke disse kunne måles med Lloyds beste filmer i stumfilmtiden. Lloyd medvirket i sin siste film i 1947, kalt *Å, for en søndag*, som var regissert av Preston Sturges. Han var da for lengst blitt en av Hollywoods rikeste menn, og skiftet fokus fra filmmediet for i stedet å konsentrere seg om å dyrke en rekke hobbyer, blant dem 3D-fotografering.

Selv om Lloyd fremdeles er svært anerkjent som en stor komiker, er hans berømmelse ikke i nærheten av Chaplins og Keatons i dag.

Harold Lloyd var gift med Mildred Davis, som en periode også fungerte som hans «leading lady» i flere kortfilmer. De giftet seg i 1923 og fikk tre barn (hvorav ett var adoptert). Ekteskapet varte fram til Mildreds død i 1969.

## Filmer i utvalg

## Referanser

## Eksterne lenker
* 
*
Berg kirke

Flere kirker i Norge kalles Berg kirke:

* Berg kirke (Brunlanes), Larvik 
* Berg kirke (Halden)
* Berg kirke (Ringsaker), forsvunnet middelalderkirke
* Berg kirke (Nes, Ringsaker), forsvunnet middelalderkirke
* Berg kirke (Skaland),  Senja 
* Berg kirke (Trondheim)
* Berg stenkirke, Larvik 
* Berg kirke (Vestfossen), middelalderkirke i Øvre Eiker, ute av bruk på 1500-tallet
Dhanusa (distrikt)

**Dhanusa** (transkriberes også *Dhanusha*) er et av Nepals 75 distrikter. Nepals laveste punkt ligger i distriktet.

## Geografi, administrativ inndeling

Areal er 1 180 km², og folketall var i 2011 754 777. 

Det hører til *Janakpur sone* i *Sentralregionen*. Hovedstaden heter Janakpur. Den var i 2005 landets 8. største by, og hadde en anslått befolkning på 93&nbsp;796.

Dhanusa ligger i det østlige Tarai, det tropiske, flate slettelandet som er forma av jord fra elvene som flyter østover og ender i den bengalske bukt.

I vest grenser Parsa mot Mahottari, i nord mot Sindhuli, i øst mot Siraha og i sør mot den indiske delstaten Bihar.

I distriktet er det 101 landsbyutviklingskomiteer og 1 bykommuner. Bybefolkninga er 11,1 %.

Befolkningsgruppa som dominerer distriktet er madhesi med indisk språk og hinduisk religion.

## Sentrum for maithili-kultur

Dhanusa var i gammalindisk tid et sentrum for et kongedømme som var kjent som Videha eller Mithila, med *Janakpur* som hovedstad. Kongedømmet danna utgangspunkt for språket maithili
(मैथिली) og den rike maithili-kulturen. Maithili har vært brukt som skriftspråk i denne delen av Nepal i flere tusen år, og var også i bruk som skriftspråk i Kathmandudalen i gammal tid.

Distriktet er også i dag et sentrum for maithili-språket, som er det nest mest utbredte i Nepal etter nepali med rundt 3 millioner brukere.

## Nasjonale minoriteter

Jhangad, et dravidisk-talende folk som finnes i flere delstater i det østlige Tarai, har sin største bosetning i *Nausaya Bigha* området i Dhanusa.

Dhanusa har også innslag av bl.a. tharu.

## Kjente nepalere

Matrika Prasad Yadav, en kjent leder i NKP(Maobadi), leder for NKP(M)s masseorganisasjon for madhesh-folk, regjeringssjef for opprørernes sjølstyrte område *Madesh Autonome Region* 2004 til 2007 og medlem av Nepals overgangsregjering 2007, er fra Dhanusa.

## Referanser


## Eksterne lenker
* Kart over Dhanusa-distriktet
* Kart med helsestatistikk (på engelsk)
Grindheim kirke

Flere kirker i Norge kalles **Grindheim kirke**:
* Grindheim kirke (Audnedal), i Agder og Telemark bispedømme
* Grindheim kirke (Etne), i Bjørgvin bispedømme
Chris Taylor

**Chris Taylor** ble født i Britisk Columbia og startet i spillindustrien sent på 1980-tallet hos Distinctive Software i Burnaby. 

Taylor flyttet til Seattle, Washington i januar 1996 da han ble med i Cavedog Entertainment som designer og hovedutvikler rundt det klassiske strategispillet Total Annihilation og dens første utvidelsespakke Total Annihilation The Core Contingency.

Chris Taylor er mest kjent som spilldesigner og hovedutvikler rundt PC-spillene Total Annihilation, Supreme Commander og Dungeon Siege. Han ble i 2002 presentert som den 30. viktigste personen i spillutviklingens verden av GameSpy.

Han grunnla Gas Powered Games i mai 1998 og designet actionrollespillet Dungeon Siege, samt etterfølgeren Dungeon Siege II som ble sluppet i 2005.

Spillet Supreme Commander ble sluppet i 2007, det fikk ikke beholde navnet Total Annihilation 2, da ATARI eier rettighetene til navnet. Supreme Commander fikk prisen "Best RTS" på E3 messen i 2006.
Janakpur

**Janakpur** er en by i Nepal. 

Byen ligger i Tarai, Nepals flate, tropiske grenseområde i sør, om lag 400 km sørøst for Katmandu og 22 km fra grensa mot India.

Den er hovedstad i Dhanusa-distriktet og i *Janakpur sone* i *Sentralregionen*.

Janakpur var i 2005 landets åttende største by, og hadde en anslått befolkning på 93 796.

Janakpur er en av de ytterst få byer i Nepal som har jernbane til India. To smalsporete linjer ender i byen. Den ene går østover til Jaynagar, rett over grensen til India. Den andre går nordover til Bijalpura. Begge linjer er på omtrent 30 km. Tilsammen er de praktisk talt hele jernbanenettet i Nepal.

Janakpur er også et viktig pilegrimsmål. Hindu-guden Ramas hustru, gudinna Sita Devi, er ifølge *Ramayana epos* født og blei gift med Rana her.

Byen er et sentrum for maithilispråk og kultur, både i Nepal og India. Maithili, som er et av Indias offisielle språk og Nepals nest mest brukte språk (om lag 3 millioner brukere Nepal), er et flere tusen år gammalt litteraturspråk som har utgangspunkt i et gammalindisk kongedømme som var kjent som Videha eller Mithila. Jankapur var rikets hovedstad.
Bansishan

**Bansishan** er en topp på 1760 moh som ligger 40 km nord for Taiyuan i provinsen Shanxi i Kina. På toppen ligger en katolsk kirke, *Vår Frue av nåden*, som er et katolsk mariavalfartssted. Kirken ble fullstendig ødelagt under kulturrevolusjonen, men i begynnelsen av 1985 begynte katolske legfolk med gjenoppbyggingen. En vei helt opp til kirken ble ferdig i august 1987 slik at biler med firehjulstrekk kunne nå frem.

Innvielsen av den nyoppbygde kirken fant syed den 12. september 1988 med en folkemengde på 12&nbsp;000 deltagende.

Den årlige hovedvalfart finner sted den 2. august, og har etter årtusenskiftet tiltrukket rundt 30&nbsp;000 pilegrimer fra alle deler av Kina.
Dominant og recessiv arv

I **dominant og recessiv** arv virker det ene allelet dominerende overfor det andre og har lettere for å uttrykkes i fenotypen. Homozygoter har dobbelt av den samme allelvarianten, og siden det bare er en variant av genet, er det nettopp dette som uttrykkes. Heterozygote individer har 2 ulike alleler for samme gen. Her vil kun det dominerende allelet kunne uttrykke seg i fenotypen. Det recessive allelet forsvinner ikke, men kommer bare ikke til uttrykk ved dette individet. Individet er bærer av denne egenskapen. 

Når 2 heterozygoter krysser vil mest sannsynlig 1/4 av avkommene være recessive homozygoter, hvor det recessive allelet uttrykkes i fenotypen.

## Recessiv
Recessive gener er vikende gener som blir kamuflert av dominante gener, og som bare kommer til uttrykk sammen ved et allel likt seg selv. I praksis må recessivt virkende gener arves fra begge foreldrene for å komme til uttrykk (unntatt ved kjønnsbunden arv).

*Recessiv* stammer fra latin og betyr vikende. Uttrykket brukes ofte i biologisk sammenheng, spesielt når det snakkes om arveegenskaper i genetikken. Recessiv genvariant er den genvarianten som ikke er bestemmende for fenotypen til et individ før den opptrer i homozygot form. Recessive gener blir skrevet med liten bokstav i krysningsskjemaer.

## Dominant
Når man i biologien snakker om *dominante arveegenskaper*, mener man at dominante gener kamuflerer virkningen av et vikende gen (recessivt gen).
Donglü

**Donglü**  (kinesisk: 东闾, pinyin: *Dōnglǘ*) eller **Donglucun** er en landsbykommune i Qingyuan fylke i provinsen Hebei i Folkerepublikken. Den er viden kjent som katolsk valfartssted til ære for jomfru Maria «Vår Frue av Kina». Høydepunktet er den 24. mai hvert år. Bakgrunnen er de åpenbaringer av jomfru Maria som ble hevdet å ha funnet sted der i 1900.

## Beskrivelse
Donglu ligger ca. 30 km sørøst for Baoding, og i 2004 ble det meldt at ca. 7&nbsp;000 av de i alt 9&nbsp;000 innbyggere i landsbyen var katolikker.

Dongu har en kirke bygd i nygotisk stil i slutten av 1880-årene. Den ble ødelagt i 1941 under annen verdenskrig, da den brant med under  kraftig japansk artilleribeskytning, og ble gjenoppbygd i 1992. Den opprinnelige kirken hadde rom for flere tusen besøkende var en av de største katolske kirker i hele Kina (lokalt hevdes det at den var den aller største). 

Under bokseropprøret i april 1900 ble det meldt at jomfru Maria åpenbarte seg for de troende i Donglu, akkurat da de var under angrep fra bander som herjet i de katolske landsbyene i området. Landsbyen ble berget. Ut av dette vokste andakten til Vår Frue av Kina og store mengder pilegrimer begynte å valfarte til stedet hvert år i slutten av mai. Pave Pius XI konsekrerte kirken på stedet som «Helligdommen for Vår Frue av Kina» i 1932. 

Den 23. mai 1995 ble det meldt om en ny Maria-åpenbaring der, som skal ha blitt sett av 30&nbsp;000 pilegrimer og som etterpå ble sertifisert av den katolske biskop av Baoding. Fenomenet skal ha vart i rundt 20 minutter, og fortonet seg blant annet som om solen beveget seg «motsols» og utstrålte forskjellige farger. 

Siden 1990-årene har valfarter til Donglu i det minste periodisk blitt erklært for forbudt av regjeringen. Sikkerhetsstyrker er blitt satt inn for å hindre pilegrimer for å nå frem til landsbyen, og for å tvinge besøkende til å dra sin veg. Det har også vært en rekke arrestasjoner både av pilegrimer og av forskjellige ledere tilknyttet bispedømmet Baoding. I april og mai 1996 var inntil 5&nbsp;000 sikkerhetsfolk mobilisert og det ble tatt i bruk rundt 30 armerte kjøretøyer og dessuten helikoptre for å holde landsbyen isolert under pilegrimssesongen. Mariastatuen i kirken er blitt konfiskert flere ganger.

## Referanser

## Eksterne lenker
* «A Miracle? Supernatural Celestial Phenomenon Witnessed at the Shrine to Our Lady of Dong Lu in 1995», *Cardinalkungfoundation.org*
Dharan

**Dharan** er en by i Nepal. Den var i 2005 landets sjette største by med 108&nbsp;605 innbyggere. Arealet er på 12,23 km².

Dharan ligger i distriktet Sunsari i Kosi Sone, «Østregionen». Den er en stor handelsby i den østre delen av Nepal.

Byen ligger i den høyereliggende delen av landet som i Nepal kalles «åsene», og er et viktig sentrum for kirat-folket. Andre janjati-folkegrupper er også viktige her.
Chitwan (distrikt)

**Chitwan** (transkriberes også *Chitawan*) er et av Nepals 75 distrikter.

Areal er 2 218 km², og folketall var i 2001 472 048. 

Det hører til *Narayani sone* i *Sentralregionen*. Hovedstaden heter Haratpur. Den var i 2005 landets 7. største by, og hadde en anslått befolkning på 107 162.

Nest største by er Ratnanagar, 43 665 innbyggere (2005).

Chitwan ligger i det østlige Tarai, det tropiske, flate slettelandet som er forma av jord fra elvene som flyter østover og ender i den bengalske bukt.

I vest grenser Chitwan mot Nawalparasi, i nord mot Dhading, i øst mot Makwanpur og mot Parsa og i sør mot den indiske delstaten Bihar.

I distriktet er det 36 landsbyutviklingskomiteer og 2 bykommuner. Bybefolkninga er 26,9 %.

Levealderen er 58,8 år. Barnedødelighet pr. 1 000 fødte er 79,4. (Tall fra 2001.) Antall leger er 32 (2002).

Høykaste-befolkninga er 41,05 %. Dalit er 13,38 %. Buddhister er 15,5 %.

I den opprinnelige befolkninga i distriktet inngår bl.a. tharu og chepang.

Innvandringa til Chitwan starta først for alvor etter at malariamedisin blei tilgjengelig rundt 1950. Distriktet inneholder fortsatt en av de siste store jungelområdene i Tarai med mange sjeldne planter og dyr.

Darai, et mindre folk som er i slekt med tharu, har bosetninger i distriktet.

Distriktet har mottatt mange innvandrere fra høyereliggende deler av landet. 

Et viktig turistmål er den store Chitwan nasjonalpark, som bl.a. er kjent for sine neshorn, og er et av de siste områdene der det fins bengalsk tiger.

En kjent innvandrer var *Pushpa Lal Dahal*, bedre kjent som Prachanda, som kom til Chitwan med familien sin fra distriktet Kaski da han var 8 år gammal. Visestatsminister i Sjupartialliansens samlingsregjering fra mai 2006 til april 2007, Amik Sherchan, er også fra distriktet.

## Referanser


## Eksterne lenker
* 
* Kart over Chitwan-distriktet
* Kart med helsestatistikk (på engelsk)
Mozishan

**Mozishan** er en landsby nær Wumeng i Indre Mongolia i Folkerepublikken som er blitt mål for store årlige katolske pilegrimsferder til ære for jomfru Maria hvert år. Hovedfesten er 2. august, og det er ikke uvanlig med en tilstrømning på 30&nbsp;000 til 40&nbsp;000 pilegrimer. Det berettes om mirakler og åndelige gaver. 

De fire-fem dagene det hele står på er landsbyene rundt Mozishan fullpakket med besøkende pilegrimer. Mange tar med sine barn for å la dem døpe, mange går til skrifte.
Françoise Cactus

**Françoise Cactus**, egentlig **Françoise van Hove**, (født 1964 i Burgund, død 17. februar 2021) var en franskfødt tysk forfatter, musiker og tegner. Hun bodde fra 1985 i Berlin. Der grunnla hun bandet Lolitas og senere Stereo Total.

## Bibliografi
* *Autobigophonie*. Kassel; Berlin: Schmitz, 1997. ISBN 3-927795-26-7
** 2004 utgitt som hørespill av Bayerischer Rundfunk. ISBN 3-927795-41-0
* *Abenteuer einer Provinzblume*. Rowohlt, 1999, ISBN 3-499-20950-0
* *Zitterparties*. Rowohlt, 2000, ISBN 3-499-20994-2
* *When Loves turn to Poison*. Kunstutstilling i Berlin-Kreuzberg 2004
* *Wollita – Vom Wollknäuel zum Superstar* (med Wolfgang Müller), Martin-Schmitz Verlag 2006

## Referanser


## Eksterne lenker
* 
* 
* 
* 
* stereototal.de
Metallicas diskografi

## Diskografi
### Studioalbum

### Konsertalbum

### EPer

### Singler

## Videografi
### Video album

## Demoer
*Liste over Metallica-demoer

## Referanser
Fri Flyt (musikkgruppe)

**Fri Flyt** (etablert 1993, nedlagt 2001) var en norsk folkemusikkgruppe, bestående av Gabriel Fliflet og Ole Hamre perkusjon, samt danske Peter Bastian klarinett, Oluf Dimitri Røe fiolin, Olav Tveitane bass og joikeren Ingor Ánte Áilo Gaup.  
De ga ut *[[Flyr fritt]]* (Etnisk musikklubb, 2001) med variert musikk fra Balkan og annet.

## Referanser
Mark Williams

**Mark Williams** er navnet til flere personer:

*Mark Williams (skuespiller) – engelsk skuespiller
*Mark Williams (snookerspiller) – walisisk snookerspiller
*Mark Williams (fotballspiller) – fotballspiller
*Mark Williams (friidrettsutøver) – engelsk friidrettsutøver
*Mark Williams (volleyballspiller) – australsk volleyballspiller
Lourdesgrotten i Jilin

**Lourdesgrotten i Jilin** er et katolsk valfartsmål i byen Jilin i Kina. Den ble anlagt som en kopi av grotten i Lourdes i Frankrike der jomfru Maria skal ha åpenbart seg for gjeterjenten Bernadette Sobirous. I 1921 ble området for helligdommen kjøpt av den franske misjonær Joseph Cozibolles, som bygde en grotte og en kirke på stedet, en høyde 4&nbsp;km sør for Sungarielven.

Det hele ble ramponert under kulturrevolusjonen. I 1986 ble anlegget gjenreist slik det stod tidligere, men med de 14 korsveisstasjoner i tillegg.

Den årlige minnedag og valfartsdag er 8. september, som er den katolske minnedag for jomfru Marias fødsel.
Homozygot

**Homozygot** er et begrep innen genetikken og betegner individer som har to like varianter, alleler, av et gen. 

Det motsatte av homozygoter er heterozygoter.

## Referanser
Oluf Dimitri Røe

**Oluf Dimitri Røe** (født 1962) er en gresk og norsk lege og folkemusiker som er professor i onkologi ved NTNU.

Oluf Røe ble født i Namsos 13. januar 1962. Røe har greskfødt mor, Annouso Røe, og norsk far, Bjørn Røe, og han vokste delvis opp i Hellas der gresk var det første språket han lærte. Han studerte medisin i Bergen, og praktiserte syv år på den greske øy Mykonos og i Kautokeino (1991–94). Han virker ved kreft-avdelingen på St. Olavs hospital i Trondheim. Han etablerte koret Dimitri Joavku i Kautokeino (1992). Han er overlege ved kreftpoliklinikken ved Levanger sykehus. 

Med musikere fra Mykonos ga han ut plate med stedets opprinnelige musikk (2001). Han har spilt på utgivelser med Balkan-gruppene Fri Flyt (1993–2001) og i Bengalo (2000-2010), samt tater&shy;musikeren Laila Yrvums band.  Røe har også medvirket på utgivelser med Åge Aleksandersen og DumDum Boys, og skriver forøvrig eksperimentell musikk for Trøndelag Teater.  Han ble portrettert i programmet Sølvsuper på NRK. Røe er gift med en greskfødt kvinne. Datteren Marianna er også musiker.

## Diskografi
* *Meltemi – Wind of Mykonos: A Greek-Norwegian Musical Journey* (2011)
* *Thalassa* (2017)
### [[Fri Flyt (musikkgruppe)|Fri Flyt]]
* *[[Flyr fritt]]* (2001)

### [[Bengalo]]
* *[[Vir (album)|Vir]]* (2004)
* *[[Sigg Sigg]]* (2006)
* *[[Foy (album)|Foy]]* (2010)

### Deltar på
* Kjell Kjær Castberg: *Drømmen og hjulet* (1983)
* DumDum Boys: *[[Bapshuari]]* (1986)
* Åge Aleksandersen: *[[Din dag]]* (1993)
* DumDum Boys: *[[Bapshuariari]]* (1996)
* Music Export Norway: *Norway Now – World Traditional* (2004)
* Laila Yrvum: *Se min ild* (2006)
* Oh No!: *[[Mannen som elsket Yngve (album)|Mannen som elsket Yngve]]* (2008)
* Åge Aleksandersen: *[[Åge-boks 2]]* (2009)
* Etnisk musikklubb: *In a Nutshell: From Norway and Beyond* (2013)
* Lola's World: *Oriental Garden – The World of Oriental Grooves Vol. 10* (2013)
* George Mihalache & Calibut Band: *Travelers* (2015)

## Referanser
Ernst S. Selmer

**Ernst Sejersted Selmer** (født 11. februar 1920, død 8. november 2006) var en norsk matematiker, hovedsakelig kjent for arbeid i tallteori. Han regnes som en av Norges første kryptografer. 

Ved Stabekk videregående skole var han redaktør for bladet *Tall og tanker*. Han ble cand.real. i 1945 etter å ha publisert flere artikler om primtall. Fra 1946 til 1957 var han universitetslektor ved Universitetet i Oslo. I 1953 ble han dr.philos. på en avhandling om diofantiske ligninger. I 1957 ble han professor i ren matematikk ved Universitetet i Bergen. Han ble medlem av Det norske vitenskapsakademi i 1961 og ble ridder av 1. klasse av St. Olavs Orden i 1983. Etter pensjonering i 1990 flyttet han til Ski.

Selmer står bak algoritmen som brukes for å beregne kontrollsifrene i norske fødselsnummer.

Selmer var sønn av professor Ernst Westerlund Selmer og bror til jusprofessor Knut S. Selmer.

I Høgteknologisenteret i Bergen (HIB) ble et forskningssenter oppkalt etter han i 2003, Selmersenteret for sikker teknologi.

## Se også
* Selmergruppe, en gruppe som fremkom i hans doktorgrads-arbeide
* Selmers polynom,  xn ± x ± 1
* Selmersenteret, forskergruppe i kodeteori og kryptografi ved Universitetet i Bergen
## Referanser


## Litteratur
; Biografi 
* Øystein Rygg Haanæs *Professor i hemmelig tjeneste* Universitetet i Bergen 2020 ISBN 9788271294
Laila Yrvum

**Laila Marie Karlsen Yrvum** (født 3. april 1953) er en norsk folkemusiker (vokalist) og orkesterleder, kjent for sin formidling av romanifolkets kultur.

Hun ga ut *Gia* som betyr «Syng» på romani (Grappa, 2000).
Med Lasse Johansen utkom boka *Viser fra et folk på vandring* med 53 viser (Musikk-huset forlag, 2003). Det seneste er *Se min ild* (Grappa, 2006) med musikerne Tom Steinar Lund, Oluf Dimitri Røe, Leiv Solberg, Andreas Aase, Ånon Egeland, Thomas Henriksen, Einar Olav Larsen, Gjermund Larsen, datteren Christin Andersen Leine og Øystein Sandbukt.

Hun leder også sitt Maria Yrvum Band med Røe, Solberg og Sandbukt.
Med Helge Husby på fiolin har hun turnert med fremføringen *Et kulturfolk på vanding*.
Hun har også reist med prosjektet *Reise uten ende* og spilt i Karoline Frogners dokumentarfilm *Tradra – i går ble jeg tater* (2004).
Hun spiller taterkvinnen «Line» i *Barfotjenta* (2006).

Yrvum har aner fra Tynset og Gyl på Nordmøre, deriblant musikerne Karl Johansen Rosenberg (Fant-Karl) (ca.1775-ca.1855), Karl Fredrik Andreassen  (Spel-Fredrik) (1844–1920). Hun er beslektet med musikerne Hilmar Alexandersen og Nils Bakke. Yrvum er oppvokst på Raufoss og bosatt i Moss.

## Referanser
Luso

**Luso** har flere betydninger:
* et begrep brukt for å beskrive en person med portugisisk opphav, inkludert alle tidligere kolonier som Brasil og Kapp Verde
* et prefiks med betydningen **portugisisk** (kommer av den romerske provinsen Lusitania som omtrent tilsvarer dagens Portugal)
* **Luso** er en portugisisk landsby i Mealhada-kommunen, kjent for sitt mineralvann
** **Águas do Luso** er et av de største portugisiske mineralvanntapperiene
* Luso var også navnet på **[[Luena (Angola)|Luena i Angola]]** (også kjent som **Vila Luso**) før uavhengigheten.
Royal Rumble

**Royal Rumble** er en kamp mellom 30 fribrytere tatt fra *[[Extreme Championship Wrestling|ECW]]*, *[[WWE Raw|Raw]]* og *[[WWE Friday Night SmackDown!|SmackDown!]]*. I 2011 var 40 fribrytere med. Vinneren av Royal Rumble får en mulighet til å kjempe mot mesteren på WrestleMania og ta fra ham beltet. Det hele starter med at fribryterne trekker et nummer fra 1-30 der 30 er det beste nummeret og 1 det dårligste. De som får 1 og 2 er de to første som kommer in i kampen. Fra og med de har startet, kommer det en ny fribryter hvert nittiene sekund. Først 3, så 4 og så videre.

Royal Rumble er en elimineringskamp der den som blir kastet over det øverste tauet på kanten av ringen så begge bena treffer bakken, blir eliminert. Den som står igjen til slutt har vunnet.

I 2018 fikk kvinnene sin egen Royal Rumble. Som går ut på akkurat det samme som mennene sin.

## Tidligere vinnere
Oslo Seilforening

**Oslo Seilforening** (stiftet i 1886) er en seilforening fra Oslo, som tidligere holdt til i Revierhavnen under Akershus festning. I 1926 kjøpte foreningen øya *Lille Herbern* rett utenfor Bygdøynes – som fortsatt er foreningens base.

Klubben har ca. 600 medlemmer (2006) og ca. 180 bryggeplasser.

## Eksterne lenker
* 
* Historie 1886-1961 (pdf)
Edward Adrian Wilson

**Edward Adrian Wilson** (født 23. juli 1872 i Cheltenham, død 29. mars 1912) var en engelsk polfarer, lege, kunstmaler og ornitolog. Han var deltaker på Robert Falcon Scotts mislykkede ekspedisjon til Sydpolen.

Wilson deltok i to britiske ekspedisjoner til Antarktis, begge under ledelse av Scott. Den første, Discovery-ekspedisjonen, ble gjennomført mellom 1901 og 1904. Han var med på ekspedisjonen som zoolog og kirurg. Sammen med Scott og Ernest Shackleton deltok han på en tur som til da var det sydligste noen hadde vært. Han ble senere forespurt av Shackleton til å være med på hans ekspedisjon til Antarktis i 1907, men takket nei.

## Terra Nova-ekspedisjonen

I 1910 deltok Wilson på Scotts andre ekspedisjon til Antarktis, Terra Nova-ekspedisjonen, denne gangen som leder av de vitenskapelige ekspedisjonsmedlemmene. Sammen med Apsley Cherry-Garrard og Henry Bowers dro han vinteren 1911 ut på en tur som skulle samle embryo fra keiserpingvinen.

Han var med i gruppen på fem som kom frem til polpunktet den 17. januar 1912, en måned etter Roald Amundsen. Alle fem døde på hjemturen.

Wilson var sannsynligvis den på ekspedisjonen som stod nærmest Scott. Da teltet med likene av Scott, Wilson og Bowers ble funnet av leteekspedisjonen, som ble ledet av Cherry-Garrard, lå Wilson og Bowers  i soveposene. Soveposen til Scott var åpen og han lå delvis ute av soveposen med armen slengt over Bowers.

## Referanser


## Litteratur
*
Jomfru (redskap)

**Jomfru** er et stort tungt håndredskap til å hardstampe jord, sette gatestein til vei og lignende. Den kan være så enkel som en 70–80 cm stykke av en telefonstolpe med en tverrstokk på toppen til håndtak, eller mer forseggjort med en tung, nærmest trekantet nedre del, og en tynnere øvre del med et håndtak på tvers. Slik kan redskapet ligner litt på den grafiske figuren jomfrua.

*Jomfru* er fortsatt i bruk, men for større arbeider brukes platevibrator, også kalt platekompaktor eller «hoppetusse», der størrelsen er som en motorgressklipper.
Åsa Gan Schweder

**Åsa Gan Schweder** (født 30. juli 1973) er en norsk illustratør og barnebokforfatter.

Åsa Gan Schweder har mastergrad i bokillustrasjon fra Royal College of Art i London fra 1999 og i filosofi fra Binkbeck, London University i 2003. Hun fullførte pedagogisk etterutdanning for kunstnere ved Høgskolen i Oslo i 2004.

Schweder debuterte som forfatter med bildeboka *Silkeormdrømmer* i 2006. For denne boka ble hun nominert til Kulturdepartementets debutantpris i 2007. Hun har også skrevet teksten til barneboka *Den glemsomme elefanten* som ble utgitt i 2007 og er basert på malerier av Anne Kampmann.

## Eksterne lenker
* Kort presentasjon på Omnipax forlags nettsider
Nils Bakke

**Nils Gudbrand Fredriksen Bakke** (født 1887 på Oppdal, død 1969 i Kristiansund) var en norsk folkemusiker (fiolin og hardingfele), kjent for sitt virtuose spill. 

## Familie
Nils Bakke tilhørte en resurssterk romani-/taterfamilie som reiste i Norge og Sverige. Hans mor, Anne Katrine Gudbrandsdatter (1847-1906), var etterkommer etter den legendariske felespiller "Fant-Karl". Han far, Fredrik Benjaminsen Forselius (1859-1935), var en allsidig handelsmann og blikkenslager. 

## Liv og virke (utvalg)
Nils arbeidet blant annet ved Løkken Verk og ved Gideon Motorfabrikk i Molde. På Løkken komponerte han den kjente valsen *Draum* til direktørens datter. Han flyttet etter hvert til Kristiansund.

## Ettermæle
I Kristiansund har et gateløp fått navnet Nils Bakkes vei. I 1989 ble det reist en minnestein til minne om Bakke i Kristiansund, og til avdukningen forfattet felespilleren Ingvar Hestnes et dikt. For å kunne reise minnesteinen ble det holdt en innsamling blant spillemenn som hadde et forhold til Bakke og hans musikk.

Man finner elleve opptak av Bakke på platen *Slåtter på vandring*. Laila Yrvum, som er etterkommer etter Nils søster, har lagt komposisjonen *Valsedraum* til sitt album *Se min ild* (2006), samt hatt oppsetninger med Bakkes verker, i samarbeid med Helge Husby.

I 2018 ga Folkemusikkarkivet for Møre og Romsdal ut et notehefte med 28 slåtter og en CD med hans spill.
## Referanser
Nina Elisabeth Grøntvedt

**Nina Elisabeth Grøntvedt** (født 1. juni 1979) er en norsk illustratør og barnebokforfatter. 

Hun debuterte som billedbokforfatter og -illustratør med *Den lille helten* i 2006. Hun har vært forfatter på heltid siden 2009. 

I 2010 kom romanen *Hei, det er meg!*. For *Hei, det er meg!* ble hun nominert til Brageprisen 2010 i klassen Barne- og ungdomslitteratur, og til ARKs barnebokpris 2010. Oda er også hovedperson i oppfølgerne *Absolutt Ukyssa* (2012) *Super-Sommer* (2014) og *Happy ending, liksom* (2015).

Grøntvedt er fra Trondheim. Hun har illustrasjonsutdannelse fra England, og har også studert ved Norsk barnebokinstitutts forfatterutdanning. Hun er brordatter av senterpartipolitikeren Hallgeir Grøntvedt. 

## Bibliografi
* *Den lille helten*, bildebok, Omnipax (2006)
* *Den lille helten og kattekidnapperen*, bildebok, Omnipax (2008)
* *Hei, det er meg! Ikke la meg bli alene igjen her … (PS: Alt jeg nå skal fortelle deg, er 110 % sant!!!)*, ungdomsbok, Omnipax (2010)
* *Absolutt ukyssa*, ungdomsbok, Omnipax (2012)
* *Supersommer... eller?*, ungdomsbok, Aschehoug (2014)
* *Happy ending, liksom?* ungdomsbok, Aschehoug (2015)
* *Rumpa til Ingvard Lykke*, ungdomsbok (2016)

## Referanser


## Eksterne lenker
* 
* Forfatterportrett og bokutgivelser på Omnipax 
* Forfatterportrett og bokutgivelser på Aschehoug
* Presentasjon av Nina Elisabeth Grøntvedt i Forfatterkatalogen på Forfattersentrums nettsider
Kommuneplan

**Kommuneplan** er styrende for all planlegging i de norske kommunene, herunder temaplaner og økonomisk handlingsplan. Formålet med kommuneplan er å skape langsiktighet og forutsigbarhet i politikk og arealbruk for kommunens innbyggere. Økonomisk handlingsplan er rådmannens anbefalinger om hvilke områder i kommunen som må prioriteres i den kommende perioden. Arealdelen i kommuneplanen er et juridisk bindende dokument (kart) som anviser framtidig arealbruk i hele eller deler av kommunen. Arealdelen i kommuneplanen er hjemlet i plan- og bygningsloven 2008. Befolkningsprognosene for fremtiden blir lagt i grunn for anbefalingene.

Kommuneplan er omtalt i plan- og bygningsloven § 11-1. «Kommunen skal ha en samlet kommuneplan som omfatter samfunnsdel med handlingsdel og arealdel. Kommuneplanen skal ivareta både kommunale, regionale og nasjonale mål, interesser og oppgaver, og bør omfatte alle viktige mål og oppgaver i kommunen. Den skal ta utgangspunkt i den kommunale planstrategien og legge retningslinjer og pålegg fra statlige og regionale myndigheter til grunn. Det kan utarbeides kommunedelplan for bestemte områder, temaer eller virksomhetsområder.»

Planlegging er et eget fagfelt. Det største norske fagmiljøet i planlegging er Institutt for landskapsplanlegging ved Norges miljø- og biovitenskapelige universitet. Utdanning innen planlegging finnes flere steder, blant annet er det samfunnsplanleggerutdanning hos Universitetet i Tromsø – Norges arktiske universitet, Institutt for sosiologi, statsvitenskap, samfunnsplanlegging (ISS) og master i fysisk planlegging ved institutt for byforming og planlegging ved NTNU.

## Referanser


## Kilder
* Lov av 27. juni 2008 nr. 71 om planlegging og byggesaksbehandling. (plan- og bygningsloven) hos Lovdata.
* Lovkommentar til plandelen av plan- og bygningsloven i Veiledninger og brosjyrer, 01.06.2009. Miljøverndepartementet.
Razak Pimpong

**Razak Pimpong** (født 30. desember 1982) er en tidligere ghanesisk fotballspiller. Han fikk 10 landskamper for Ghana, og han representerte Ghana under sommer-OL 2004 og fotball-VM 2006. 

## Karriere
Den danske klubben FC Midtjylland hentet Pimpong fra Ghana til Danmark, og han fikk sin debut for klubben i 2000. I juli 2005 avtalte han overgang til FC København fra januar 2006.

Pimpong fikk ikke noen umiddelbar suksess i FCK. Han scoret sitt første mål for FCK i april 2006 da han scoret vinnermålet i finalen i Royal League mot Lillestrøm. Han kom inn i det 69. minutt, scoret kampens eneste mål etter 89 minutt, før han ble sendt av banen på grunn av måten han feiret målet.

Etter å ha spilt flere gode kamper for FCK våren 2006 ble han tatt ut i den ghanesiske troppen til fotball-VM i Tyskland. Her spilte Pimpong bra, men bommet på flere målsjanser. I gruppespillskampen mot USA ble Pimpong felt i en hodeduell med amerikaneren Oguchi Onyewu innenfor sekstenmeteren. Dommer Markus Merk dømte et kontroversielt straffespark til Ghana, og dette ble avgjørende for at Ghana vant kampen og 
dermed gikk videre til cupspillet i VM-turneringen.

I mars 2007 ble Pimpong kjøpt av Viking FK for ca. 4 millioner kroner. Han signerte en avtale ut 2010 sesongen.

I mars 2008 ble han utleid til Aalesund på en avtale som strakk seg til 4. august. I 2009 skrev han under en kontrakt med El-Masry i Egypt.

## Referanser


## Eksterne lenker
*
Glukosamin

**Glukosamin** (C6H13NO5) er et modifisert monosakkarid, et aminosukker, som blant annet inngår i proteoglykanskjelettet i leddbrusk og brukes i behandlingen av artrose. Artrose er en sykdom som bryter ned brusken i ett eller flere ledd, ofte kalt «slitasjegikt». Den rammer først og fremst eldre. Glukosamin er klassifisert som legemiddel i Norge, og merkene *Gluxine*, *Movere*, *Samin*, *Donacom* og *Glucosamin* har markedsføringstillatelse. Godkjenningen bygger på rent bibliografisk dokumentasjon, dvs. at den er basert på gjennomgang av publiserte studier.

Glukosamin var opprinnelig klassifisert som kosttilskudd, men det ble omklassifisert av legemiddelverket i 1994. I Sverige ble det omklassifisert i 2002.

I Nederland, Storbritannia og USA er glukosamin fortsatt kosttilskudd og i fritt salg.

En stor studie fra 2006 viste at glukosamin ikke er bedre enn placebo når det gjelder behandling av kneleddsartrose.  (Heller ikke ved slitasjesmerter i ryggen har glukosamin noen påvisbar effekt.) Mens derimot to nyere studier fra 2018, slo fast at glokosamin hadde positiv effekt når det gjelder smerte fra kneartrose.

I løpet av de siste 20 årene, har flere studier undersøkt muligheten av glukosaminsulfat for å bedre symptomene (smerte og funksjon) og for å forsinke den strukturelle utviklingen av slitasjegikt. Det er nå en mengde bevis for at glukosamin sulfat gitt i en daglig dose på 1500&nbsp;mg, er i stand til å redusere symptomene på slitasjegikt i underekstremitetene.

En studie av komplementære og alternative legemidler (KAM), inkludert kosttilskudd, har vist at all bruk av glukosamin og chondroitin forut for studien var assosiert med betydelig lavere risiko for lungekreft.

## Referanser


## Eksterne lenker
* Artikkel i ''New England Journal of Medicine''
* – den store sukkerpillebløffen'',  kronikk i Tidsskrift for Den norske legeforening
Tor Halmrast

**Tor Halmrast** (født 26. april 1951 i Sarpsborg, død 18. juli 2022 i Oslo) var en norsk akustiker, komponist og musiker (gitar).
## Liv og virke
Han ble utdannet siv.ing. i akustikk fra NTNU (1974), og studerte gitar ved Universitetet i Oslo (1970–1972). Halmrast medvirket i Trondheim-storbandet Bodega Band og egne besetninger med blant annet John Pål Inderberg. Etter flytting til Oslo ledet han *Tor Halmrast sekstett* (1978–1980) med blant annet Sigurd Køhn saksofon og medvirket i sin bror Knut Halmrasts besetninger.

Med Tor Åge Bringsværd ga han ut musikkteatret *Glassberget* (Hot Club Records, 1985).  Dette ble gjenutgitt på P2 med Kringkastingsorkestret (1998), og mottok for dette Edvard-prisen i klassen «Tekst til musikk». I samarbeid med Torgeir Rebolledo Pedersen vant han Prix Italia for verket *Alfa og Romeo* (1988). Han skrev også prisbelønnet elektroakustisk musikk til åpningen av Norges paviljong til verdensutstillingen i Sevilla 1992 og skrev musikk til diverse litterære kabareter, opera for radio og verker for kor.

Han var festivalkomponist ved Festspillene i Nord-Norge (1991).

Halmrast har samarbeidet med jazzmusikere som Harald Bergersen, Knut Riisnæs og Søyr, og hatt flere oppdrag for NRK. Han var tilknyttet Statsbygg i 40 år fra 1978 og var ansvarlig for akustikk i deres bygg, og var førsteamanuensis ved Institutt for musikkvitenskap, Universitetet i Oslo.

## Referanser


## Eksterne lenker
*